Депутатите криминализираха нелегалното производство на цигари и алкохол. Това стана с приетите на първо четене промени в Наказателния кодекс, предложени от ГЕРБ и "Обединени патриоти" .

До промените се стигна, след като главният прокурор Сотир Цацаров сигнализира, че има законови пропуски, които пречат на работата на разследващите срещу нелегалното производство.

Предвижда се тези, които произвеждат или държат с цел разпространение алкохол или тютюневи изделия без лиценз, да се наказват със затвор от една до 10 години и глоба от 20 до 100 000 лева.